Czorny kolor
Godoł żech roz z polskim europejczykiem ,
bo zaciekawioł żech go , moym jenzykiem .
Odpowiadoł żech na pytania – ciekawie ,
łon popijoł ciymny tyj , jo przi bonkawie .
Dorastoł zech w bielszowickej kotlinie ,
kaj rzyka klodnica i kanar płynie .
Buczynie na grubie , dowało nom znać ,
kedy rano ze pryka , momy jusz stac .
Do kościoła mieli my daleko i pod gorka ,
po drodze boł wyber , angela i zurka .
Wosy szcic u jondy – dobrego fryzjera ,
okompać sie w lato – przes las na vera .
Inksze zabawy : na banie , na barzołach ,
abo jedna ronda dokoła finof na kołach .
W hlusta koło losku – „ a czeski sztama” ,
karbidym huknoć ! … Gier cało gama .
Łopedzioł żech tysz , o drugi budowie ,
o mycie , o kszach i burgruinie w hudowie .
Że grali my w szukanie abo w cymbergaja ,
guziolami ze szlojdra , z barakorzami haja .
Czynsto na raub sie szło – chciołech jeszcze :
“siedzi anioł w niebie” – abcylong i kester .
Czorne wszytko jak czorny wongel i hasie ,
szczynśliwe były zabawy w kurzu i marasie .
Niezrozumioł nic , że tyn czorny to inkszy kolor ,
dali niy miało cweku ! Szkoda – że to boł gorol .
M.W.2007
Autor: Marian Watolla
ceb_Latn szl_Latn nso_Latn pol_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn hau_Latn szl_Latn pol_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn